Source: https://www.fair-arbeiten.eu/hu/article/313.nem-kaptam-fizet%C3%A9st-hogyan-tegyek-feljelent%C3%A9st-a-b%C3%ADr%C3%B3s%C3%A1gon.html
Timestamp: 2020-02-27 10:26:53+00:00

Document:
Nincs bér – hogyan perelek a bíróság előtt? (Tisztességes munkakörülmények Németországban)
Nincs bér – hogyan perelek a bíróság előtt?
Számos esetben munkaügyi bíróság előtt kell perelni a béréért. Ne riadjon vissza ettől!
Mielőtt keresetet indítana, vegye figyelembe a következőket:
Munkáltatója székhelye külföldön van?
Ha Németországban dolgozott neki, beperelheti egy német bíróság előtt.
Az eljárás folyamán Önnek bizonyítani kell az elvégzett munkaóráit feljegyzései és tanúk segítségével.
Tervezzen be a németországi bírósági eljárásra legalább egy fél évet!
A bírósági perek gyakran egyezséggel végződnek. Ön ebben az esetben a másik féllel kompromisszumot köt és nem kapja meg a teljes követelését. De egy egyezség gyorsabban megy, mint egy ítélet. Az egyezséggel kérvényezheti a végrehajtást.
Ha munkáltatója fizetésképtelenséget jelentett be, a munkaügyi ügynökség ki tudja fizetni az Ön nettófizetését. Nyújtson be ott idejében egy fizetésképtelenségi pénz kérelmet!
Figyelem: Ha bérügyi keresetet nyújt be, akkor
a „jogvesztő határidők” érvényesek, amelyeket a munka- és bérszerződésben szabályoznak. Ezek lehetnek nagyon rövidek (néhány hét vagy hónap). Vizsgálja felül mindezt! Ha a határidő lejárt, adott körülmények között a bíróság nem fogadja el a keresetet. Kérjen jogtanácsot, hogy van-e mégis lehetőség a keresetre!
Ha a munkaügyi bíróságnál keresetet akar benyújtani, 3 lehetősége van:
1. Egyedül fordul a bírósághoz.
2. Ügyvédet bíz meg.
3. A szakszervezettel képviselteti magát.
Figyelem: A következő információk kizárólag munkavállalókra vonatkoznak. Kétség esetén kérdezze meg egy tanácsadó irodát, hogy Ön jogi szempontból önállónak vagy munkavállalónak számít-e.
1. Ön egyedül perel (vagy közvetlen hozzátartozón keresztül)
Ön egy német munkaügyi bíróság jogi kérelemelőterjesztő irodájához fordul (német nyelvű személy kiséretében), hogy szóbelileg benyújtsa a keresetet.
Önnek személyesen meg kell jelenni a tárgyaláson a bíróság előtt és be kell nyújtani a bizonyítékait.
Kérjen tolmácsot a bírósági tárgyalásra
Ha elveszti a pert, Ön viseli a postai, tolmács és a bírósághoz való utazás költségeit valamint a bírósági illetéket.
A bírósági illetéket nem kell előre kifizetni. Ez nem magas és nem kerül rá sor, ha egyezséget kötnek.
Első fokon Önnek nem kell kifizetni a másik fél ügyvédi költségeit, akkor sem, ha Ön veszít.
Önnek nincsenek ügyvédköltségei, de nem is kap szakmai tanácsot.
Tipp: Önnek lehetősége van tanácsadói segítség és ügyvédi tanács igénybevételére és ezután lép saját maga a bíróság elé.
Az Önnel szemben támasztott szakmai és nyelvi követelmények egy bírósági eljárás során nagyon magasak. Ha a másik félnek van ügyvédje, Önnek viszont nincs, akkor ezáltal csökkennek az Ön esélyei a sikert illetően.
2. Ön ügyvéddel perel:
Önnek olyan ügyvédet kell keresni, aki beszéli az Ön nyelvét. Kérdezze meg egy tanácsadó irodát!
Kérjen előbb tanácsot pere esélyeit illetően.
Az ügyvéd benyújtja a keresetet az Ön nevében és részt vesz a bírósági időpontokon.
Az eljárás folyamán Önnek kapcsolatot kell tartani az ügyvéddel (akkor is, ha Ön külföldön tartózkodik).
Tisztázza kezdetben a költségkérdést! A tanácsadás honoráriumát az ügyvéd határozza meg. Az eljárás költségei a perértékhez igazodnak (az az összeg, amelyért pert folytat).
Ha csekély az Ön jövedelme, a helyi járásbíróságon megkérvényezhet tanácsadási segély igazolást. Ezáltal a jogtanács az Ön által választott ügyvédnél (majdnem) ingyenes.
Az ügyvéd ez esetben az Ön számára perköltségsegélyt kérvényezhet meg. Ha ezt megítélik, Ön sem az ügyvédi képviseletért a per folyamán, sem a bírósági illetékért nem fizet. Önnek pontos tájákoztatást kell adnia személyes és pénzügyi helyzetéről és vissza kell fizetnie a perköltségsegélyt, ha jövedelme az eljárás lezárta utáni 4 éven belül emelkedik.
Ön szakmai tanácsadásban részesül és az ügyvéd képviseli Önt a bíróság előtt. Az Ön esélyei a sikerre növekednek.
Ha nem részesül perköltségsegélyben, Önnek kell fizetni az ügyvéd költségeit.
Ön külföldről is folytathatja az eljárást.
3. Ön a szakszervezeten keresztül perel:
Mint szakszervezeti tag költségmentes jogtanácsadásban részesül. Ehhez mindenesetre legalább 3 havi szakszervezeti tagság szükséges.
Mint szakszervezeti tag számára szakszervezete nyújtja be a keresetet, képviseli Önt a bíróság előtt és részt vesz a bírósági időpontokon.
Az eljárás alatt Önnek kapcsolatot kell tartani szakszervezetével (akkor is, ha külföldön tartózkodik).
Költségek​
A szakszervezeti tagsági díj Önnek - szakszervezettől függően – havi bruttójövedelmének 1,0 és 1,5 százalékába kerül.
A szakszervezet vállalja tagjai számára az összes perköltséget az eredménytől függetlenül.
Önnek, mint szakszervezeti tagnak a munkaügyi bírósági eljárásból kifolyólag nem merülnek fel járulékos költségei.
Ön szakmai tanácsadásban részesül és a bíróság előtt jogász képviseli, úgy hogy az Ön esélyei a sikerre nőnek.
A szakszervezeteknek sok tapasztalata van a munkajogi eljárások terén.
Ön az eljárást a saját hazájából is folytathatja.
Nincs bér – hogyan perelek a bíróság előtt? 2015. júniusi állapot

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság